મહત્વનું છે કે છેલ્લા કેટલાક દિવસથી વાદળછાયા વાતાવરણ બાદ શનિવારથી દક્ષિણ ગુજરાતના વાતાવરણમાં અચાનક પલટો આવ્યો હતો અને કેટલાક હળવા વરસાદી ઝાપટાં પડ્યા હતાં. જ્યારે વહેલી સવારથી વલસાડ જિલ્લામાં ધોધમાર વરસાદ થયો હતો.જ્યારે સુરત શહેરમાં હળવા વરસાદી ઝાપટાં સાથે વરસાદ પડ્યો હતો. આ ઉપરાંત દક્ષિણ ગુજરાતના પારડી, ઉમરગામ, ધરમપુર, કપરાડા, નવસારી, જલાલપોર, વાંસદા સહિતના વિવિધ વિસ્તારમાં વરસાદના કારણે વાતાવરણમાં ઠંડક પ્રસરી ગઈ છે. આજે નવસારીમાં 16 મીમી, જલાલપોરમાં 27 મીમી, પારડીમાં 9 મીમી,વાપીમાં 32 મીમી અને કપરાડામાં 23 મીમી વરસાદ નોંધાયો હતો.